section_heading: Životopis
paragraph_text: Kao profesor na Muzičkoj akademiji u Zagrebu predaje zborsko dirigiranje, komornu glazbu za pjevače i partiture, te vodi razne vokalno instrumentalne projekte (Händelova Aggripina, Mozartova Cosi fan tutte, Gounodov oratorij Mors et vita). Na navedenim opernim projektima sudjeluju i studenti kojima je mentor, od čega su dvojica za to nagrađena Rektorovom nagradom. Gostovao je kao predavač i vodio projekte na Akademiji Sibelius u Helsinkiju, te na Houstonskom sveučilištu, ugostivši u isto vrijeme na nastavi u Zagrebu više profesora sa stranih akademija (Ljubljana, Paris, Karlsruhe, Helsinki).